Rauman seuraparlamentin kokous

27.10. 2022 kello 15.00-16.50

Läsnä

Ari Rajamäki, liikuntapalvelut

Auli Kouru, liikuntapalvelut

Hemmo Isotalo, Rauma Basket ry

Juuso Liukko, Rauman voimailijat ry

Joni Rokosa, Rauman Salba ry

Janne Koivisto, puheenjohtaja

Kimmo Kouru, sihteeri

Sauli Ahvenjärvi, sivistysvaliokunta

Jurkka Virtala, LiikU ry

Janne Rantala, kaupungin uusi järjestökoordinaattori

Kristiina Kuusio, strateginen asiantuntija

Etänä

Mari-Elina Vene, Rauman Naisvoimistelijat ry

1. **Puheenjohtaja avasi kokouksen**
2. **Rauman hyvinvointiohjelman valmisteluun osallistuminen**

Kristiina Kuusio näytti aluksi Rauman strategiaa esittelevän videon.

Videot löytyvät mm. täältä

[Rauman kaupunki - City of Rauma - YouTube](https://www.youtube.com/cityofrauma)

Liikuntaystävällinen Rauma video löytyy myös netissä.

[Liikuntaystävällinen Rauma - YouTube](https://www.youtube.com/watch?v=W9xPQ3cL8c0)

Seurojen toivotaan jakavan videoita laajasti tiedotuksissaan.

Kristiina esitteli Rauman strategian pääkohdat.

Uusi, vuoteen 2030 ulottuva kaupunkistrategia eroaa edeltäjistään kompaktilla rakenteellaan. Se sisältää kolme selkeää päämäärää ja seitsemän kirkastettua strategista tavoitetta. Uutta on myös selkeän kohderyhmän nimeäminen. Nuoret aikuiset ja lapsiperheet saavat nyt erityishuomion. Kolmas selkeä uudistus on kansainvälisyyden ja kansainvälisten verkostojen parempi hyödyntäminen.

Selkeä uudistus on myös se, että asioita ja suunnittelua tehdään jatkossa isommin ja vaikuttavammin. Esimerkkeinä tästä strategia mainitsee toiminnallisen, houkuttelevan keskustan suunnittelun ja lapsiperheitä kiinnostavan matkailukohteen aikaansaamisen.

Strategiasta tarkemmin kaupungin nettisivuilla

[Rauman strategia 2022–2030 - Rauma.fi](https://www.rauma.fi/kaupunki-ja-hallinto/talous-ja-strategiat/rauman-strategia-2022-2030/#:~:text=Rauman%20uusi%20kaupunkistrategia%202022%E2%80%932030%20hyv%C3%A4ksyttiin%20kaupunginvaltuustossa%2025.4.2022.%20Strategia,strategian%20sanat%20muuttuvat%20teoiksi%2C%20toteuttamiseen%20tarvitaan%20meit%C3%A4%20kaikkia.)

Pareittain mietittiin, mitkä asiat edistäisivät lasten, nuorten ja perheiden hyvinvointia, aktiivisuutta ja osallisuutta Raumalla. Lisäksi millaista yhteistyötä hyvinvoinnin edistämiseksi tulisi tehdä.

Keskusteltiin ideoiden pohjalta. Keskustelua käytiin muun muassa nuorten ahdistuksen syistä ja sen torjumisesta. Seuroilla tässä on suuri rooli, mutta myös resursseja tähän toimintaan kaivattaisiin.

Ideoina nousi esiin ”Leo leikkimaa” koko perheen puisto.

Nuorisovaltuustolta ja lasten parlamentilta tulisi saada myös ehdotuksia.

Winnova/SAMK voisi toteuttaa ”Paras liikuntaidea” kilpailun.

Pihapelien elvyttäminen nousi monessa työryhmässä esiin. Siihen voisi hakea hankerahaakin. Samaten seuratukea voisi hakea seurojen yhteisille liikuntaleireille, joita olisi useampi vuodessa.

Hyötyliikunnan edistäminen esimerkiksi harjoitusmatkojen kulkemisessa toisi myös lisää kuntoa ja hyvinvointia lapsille.

Enemmän harrasteliikuntaa pitäisi myös pystyä tarjoamaan lapsille, sillä kaikki eivät halua sitoutua lähes päivittäiseen kilpailullisiin tavoitteisiin tähtäävään harjoitteluun yhdessä lajissa.  
Raumalainen ja suomalainen ongelma on drop out eli liikunnan lopettaminen viimeistään yläasteiässä.

Harrasteliikunnan edistämisessä ongelmana on usein myös tiedotus. Harrasteliikuntaa onkin jonkin verran, mutta siitä ei tiedetä eikä sitä pidetä houkuttelevana ehkä ennemmin leimaavana.

Harrasteliikunnassa tulisi saada aikaiseksi tiiviimpää yhteistyötä koulujen kanssa, koska vähän liikkuvia lapsia ei muualla kohdata.

Sauli ehdotti TET-viikon lisäksi HET-viikkoa eli tutustumista eri harrastuksiin.

Myös kyläyhteisöissä tapahtuvaa liikuntaa tulisi aktivoida.

Kristiina tekee työpajasta yhteenvedon, joka lähetetään liikuntaseuroille.

1. Ari kertoi, että kaupungin talousarvio on menossa valtuuston käsittelyyn. Tommi Cederberg esitteli aiemmassa kokouksessa liikuntainvestointiehdotuksia. Näistä vain osa tulee hyväksytyksi lopulta valtuustossa.
2. Liikuntaseurojen avustuksiin työryhmä on esittämässä pieniä muutoksia. Painotus olisi entistä enemmän terveysliikunnassa, etenkin lasten harrasteliikunnassa. Ehdotus menee seuraavaksi sivistysvaliokunnan kokoukseen.
3. Puheenjohtaja päätti kokouksen klo 16.50. Ennen vuoden vaihdetta pidetään vielä yksi kokous.